Gabriels Batistuta

Gabriels Omars Batistuta (; dzimis ), saukts par Batigolu, ir bijušais Argentīnas futbolists. Lielāko savas karjeras daļu viņš aizvadīja Itālijas futbola klubā ACF Fiorentina un ir astotais visu laiku rezultatīvākais spēlētājs Itālijas Serie A līgā ar 184 vārtiem 318 spēlēs no 1991. līdz 2003. gadam. Starptautiskā līmenī viņš pārstāvēja Argentīnas izlasi, kurā viņš ir visu laiku rezultatīvākais spēlētājs ar 56 vārtiem 78 spēlēs, pārstāvot komandu trijos Pasaules kausos. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Kad viņa klubs Fiorentina 1993. gadā tika pazemināts uz B sēriju, Batistuta palika ar klubu un palīdzēja tam atgriezties augstākajā līmenī jau nākamajā gadā. Florences fani savam varonim 1996. gadā uzstādīja bronzas statuju pilnā augumā. Fiorentina sastāvā viņš nekad neuzvarēja Itālijas čempionātā, bet to paveica, kad 2000. gadā pārcēlās uz AS Roma. Savu pēdējo sezonu viņš aizvadīja Katarā Al-Arabi klubā, karjeru beidzot 2005. gadā.

Šobrīd viņš strādā kā televīzijas komentētājs, komentējis 2006. gada Pasaules kausā TV kanālam Televisa Deportes un raidījumam La jugada.

 Sasniegumi 
River Plate

 Argentīnas pirmā divīzija: 1989–90

Fiorentina

 Itālijas B sērija: 1993–94
 Coppa Italia: 1995–96
 Supercoppa Italiana: 1996

Roma

 Itālijas A sērija: 2000–01
 Supercoppa Italiana: 2001

Argentīna

 Copa América: 1991, 1993
 FIFA Konfederāciju kauss: 1992

Individuālie sasniegumi

 Copa América labākais vārtu guvējs: 1991, 1995
 FIFA Konfederāciju kausa labākais vārtu guvējs: 1992
 Itālijas A sērijas labākais vārtu guvējs: 1994–95
 Argentīnas gada futbolists: 1998
 FIFA 100

 Ārējās saites 

Kategorija:1969. gadā dzimušie
Kategorija:Santafē provincē dzimušie
Kategorija:Argentīnas futbolisti
Kategorija:Argentīnas izlases futbolisti
Kategorija:FIFA 100
Kategorija:1994. gada FIFA Pasaules kausa spēlētāji
Kategorija:1998. gada FIFA Pasaules kausa spēlētāji
Kategorija:2002. gada FIFA Pasaules kausa spēlētāji
Kategorija:ACF Fiorentina spēlētāji
Kategorija:AS Roma spēlētāji
Kategorija:Milānas "Internazionale" spēlētāji
Kategorija:Buenosairesas "Boca Juniors" spēlētāji
Kategorija:Buenosairesas "River Plate" spēlētāji
Kategorija:Newell's Old Boys spēlētāji
Kategorija:Al-Arabi SC spēlētāji